भारतको बनारसमा बन्धक बनाइएका नेपाली महिलाहरू बसेको एउटा घरमा प्रहरीले छापा मार्दा दलालले सबैलाई लिएर सम्पर्क विहीन भएको बनारस प्रहरीले जनाएको केही दिनमै दिल्लीबाट गत सोमबार र मंगलबार गरी बन्धक बनाएका ३२ नेपाली महिलाको उद्धार गरिएको छ । यसअघि भारतीय तथा नेपाली गरी १ सय ५० महिला बन्धक बनाइएको जानकारी आएपछि बनारसका एसएसपी आनन्द कुलकर्णीको नेतृत्वमा गएको सुरक्षा दस्ताले उक्त छापा मारेको थियो । बन्धक बनाइएका मध्ये कतिपय नेपाली महिलाहरूको अवस्था अहिलेसम्म अज्ञात छ ।
